Chiesa di Santa Barbara (Patennò)

La chiesia Santuariu di Santa Barbara è un'edificiu religgiusu di Paternò, dedicatu a lu cultu di santa Barbara, prutittrici e patrona dâ citati. È la sedi dâ parrocchia omònima ca apparteni a l'arcidiòcisi di Catania. Stòria Ntô 1576 Santa Barbara fù pruclamata patrona di Paternò parchì i citadini cridìunu ca avìa fattu finiri la pesta. Lu cultu accuminciau nta la chiesia di l'Itria, ma ntô 1583 l'Università di Paternò accattaù un pìzzulu oratoriu dedicatu a Santa Maria Maddalena e ci spustau lu cultu dâ Santa. Ntô 1669 lu vèscuvu Michelangelo Bonadies la fici addivintari parrocchia. L'edificiu ca videmu oggi fù pruggettu ntô Settecentu e la facciata fù finuta ntô 1781. Dopu lu terrimotu di Missina dû 1908, la chiesia vinni danniggiata e poi ristaurata. Lu 24 di dicèmmiru dû 2008, un pezzu dâ cupula crullau e la chiesia ristau chiusa pi cincu anni. Vinni riaperta lu 17 di nuvèmmiru dû 2013 di l'arcivèscuvu Salvatore Gristina. L'8 di dicèmmiru dû 2024, l'arcivèscuvu Luigi Renna la fici addivintari ufficialmenti Santuariu Diucisanu. Discrizzioni La facciata è in stili neoclàssicu cu decuri barocchi. Ci sunnu i statui di Santa Barbara, San Petru e San Paulu, fatti di Mario Moschetti ntô 1911. I porti sunnu di bronzu (1991) cu sceni dâ vita dâ Santa. Dintra la pianta è a ottàgunu cu na cupula àuta quasi 40 metri. L'altari maiuri (1872) è di màrmuru e dintra na nicchia c'è la statua d'argentu di Santa Barbara dû 1745. Sutta l'altari ci sunnu i reliquie dâ Santa. La chiesia sarva macari lu ferculu d'argentu ca nesci in prucissioni i jorna 4 e 5 di dicèmmiru e i candilori (portaceri) di lignu doratu. Noti Bibliugrafìa S. Di Matteo - Paternò. La storia e la civiltà artistica - Palermo, Arbor Edizioni, 2009.